Document ID: 31997D0757

31997D0757
L 307/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 6 ноември 1997 година
относно установяване на специални условия, регулиращи вноса на рибни продукти и продукти от аквакултури с произход от Мадагаскар
(текст от значение за EИП)
(97/757/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/EИО на Съвета от 22 юли 1991 г. за установяване на здравните условия за производството и пускането на пазара на рибни продукти (1), последно изменена с Директива 95/71/EО (2), и по-специално член 11 от нея,
като взе предвид Директива 90/675/EИО на Съвета от 10 декември 1990 г. за установяване на принципите, регулиращи организацията на ветеринарните проверки относно продукти, въведени в Общността от трети страни (3), последно изменена с Директива 96/43/EО (4), и по-специално член 19, параграф 7 от нея,
като има предвид, че експерт на Комисията е провел инспекционна визита в Мадагаскар за проверка на условията, при които се произвеждат, съхраняват и експедират рибни продукти за Общността;
като има предвид, че разпоредбите на законодателството на Мадагаскар относно здравните инспекции и наблюдението на рибни продукти могат да бъдат считани за еквивалентни на тези, установени в Директива 91/493/EИО;
като има предвид, че в Мадагаскар Direction des services vétérinaires (DSV) du ministère de l'élevage е в състояние да осъществява ефективни проверки за прилагането на действащите закони;
като има предвид, че процедурата за получаване на здравен сертификат, посочен в член 11, параграф 4, буква a) от Директива 91/493/EИО, трябва също да обхваща определянето на образец на сертификат, минималните изисквания по отношение на езика/езиците, на които трябва да бъде издаден, и ранга на лицето, овластено да го подписва;
като има предвид, че съгласно член 11, параграф 4, буква б) от Директива 91/493/EИО следва да се постави маркировка на опаковките на рибни продукти, съдържаща името на третата страна и одобрения номер на предприятието, хладилния склад или хладилния кораб на произхода;
като има предвид, че съгласно член 11, параграф 4, буква в) от Директива 91/493/EИО трябва да бъде съставен списък на одобрените предприятия, хладилните складове и хладилните кораби; като има предвид, че списъкът трябва да бъде съставен въз основа на съобщение от DSV до Комисията; като има предвид, че поради това DSV е отговорна за гарантирането на съответствие с разпоредбите, установени за тази цел в член 11, параграф 4 от Директива 91/493/EИО;
като има предвид, че DSV е предоставила официални уверения относно съответствието с правилата, изложени в глава V от приложението към Директива 91/493/EИО, и по отношение на изпълнението на изискванията, еквивалентни на онези, установени във въпросната директива за одобрение на предприятия, хладилни складове и хладилни кораби;
като има предвид, че е необходимо да се отмени Решение 97/516/EО на Комисията от 1 август 1997 г. относно някои защитни мерки по отношение на определени рибни продукти с произход от Мадагаскар (5);
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Direction des services vétérinaires (DSV) du ministère de l'élevage е компетентният орган на Мадагаскар за проверка и удостоверяване на съответствието на рибните продукти и продукти от аквакултури с изискванията на Директива 91/493/EИО.
Член 2
Рибните продукти и продуктите от аквакултури с произход от Мадагаскар, трябва да отговарят на следните условия:
1.
всяка пратка трябва да бъде придружена от номериран оригинален здравен сертификат, надлежно попълнен, подписан, датиран и съставляващ единствен лист в съответствие с образеца в приложение A към настоящото решение;
2.
продуктите трябва да идват от одобрени предприятия, изброени в приложение Б към настоящото решение;
3.
освен в случаите на замразени продукти в насипно състояние и предназначени за производство на консервирани храни, всички опаковки трябва да носят думата „MADAGASCAR“ и одобрения номер на предприятието, хладилния склад или хладилния кораб на произхода с незаличими букви.
Член 3
1. Сертификатите, посочени в член 2, параграф 1, трябва да се съставят най-малко на един официален език на държавата-членка, в която се извършват проверките.
2. Сертификатите трябва да носят името, длъжността и подписа на представителя на DSV и официалния печат на последния с цвят, различен от онзи на останалия текст.
Член 4
Решение 97/516/EО се отменя.
Член 5
Адресати на настоящото решение са държавите-членки.
Съставено в Брюксел на 6 ноември 1997 година.

Labels: 0
3
18
6